paragraph_text: Upuštanje je postupak obrade provrta koji se provodi nakon bušenja s ciljem postizanja točnijeg oblika, proširivanja ili oblikovanja već izbušenih provrta. Glavno gibanje je kružno kontinuirano, a posmično gibanje (posmak) je pravolinijsko kontinuirano i izvode se istodobno. Izvodi se na alatnim strojevima, pretežito bušilicama. Alat koji se koristi je upuštalo, definirane rezne geometrije s dvije, tri ili više reznih oštrica. Upuštanjem se obrađuju čeone plohe za bolje nalijeganje vijaka. Postoji više vrsta upuštala ovisno za kakvu namjenu je potrebno upustit provrt, tako da postoje: konusna, cilindrična, kružna i specijalna za nestandardne zahtjeve.<ref> Ivan Fumić: „Suvremeni rezni alati za izradu provrta“, Završni rad, Fakultet strojarstva i brodogradnje, Zagreb,, www. repozitorij.fsb.hr, 2015.